URIAGE Xemose CLEANSING OIL vs. BIODERMA ATODERM
Dobry den, vedeli by ste mi poradit, aky je rozdiel medzi tymito dvoma vyrobkami? Mam atopicku pokozku, oba su urcene na to, len si neviem vybrat. Nasla som nejake zlozenia na internete, neviem, ci su este aktualne, pri URIAGE som videla SLES, je vhodny na atopicku pokozku? Dakujem
Dobrý deň,
Ďakujeme za vašu otázku. Oba zo spomínaných produktov sú určené pre atopikov a patria medzi veľmi obľúbené. Každý z nich má však svoje špecifické zloženie, ktoré aj napriek rozdielu poskytuje rovnaké benefity ako jemné čistenie, výživa, hydratácia a ukľudnenie suchej a podráždenej pokožky. Bioderma Atoderm Sprchový olej obsahuje ako účinné zložky rastlinné biolipidy (estery z kokosového orecha a slnečnice), vitamín PP a patent Barrier Skin Therapy. Aktívnym zložkami v produkte Uriage Xémose Čistiaci olej je termálna voda, glycerín a bambucké maslo. Prítomný SLES (Sodium Laureth Sulfate) je bezpečná zložka kozmetických produktov. Je jemnejší a menej dráždivý ako známy SLS (Sodium Lauryl Sulfate) a je obsiahnutý v množstve, ktoré by nemalo negatívne vplývať na citlivú pokožku, nakoľko ide o produkt určený priamo pre tento typ pokožky. Je však na vlastných prefenciách, ktorý produkt si zvolíte. Odporúčam vám vždy nový produkt vyskúsať na menších plochách pre otestovanie reakcie naň.
Prajem pekný zvyšok dňa.
S pozdravom
Mgr. Tamara Jakúbeková